I sidste uge var Rune Ohm på vej væk fra spanske Altea. Det forlød at klubben lukkede på grund af dårlig økonomi. Nu er der alligevel fundet penge, og Rune Ohm fortsætter derfor i Altea. Spillerne har i den seneste uge været på jagt efter nye arbejdsgivere. De planer er nu indstillet, og en forvirret Rune Ohm siger fra Spanien til TV2/Sporten: - Jeg fik en opringning i går aftes fra vores assistenttræner, som nu skal overtage holdet, om at der er håndbold i Altea. Han har åbenbart snakket med præsidenten hernedefra, og de har åbenbart fundet midlerne til at drive holdet videre i den bedste række, siger Rune Ohm.

Opsummering:
Der bliver intet come back i AaB Håndbold for Rune Ohm. Hans spanske klub Altea lukker nemlig alligevel ikke.